  Туспуктэм: vk.com (Большая перемена) Наталия Сильвестрова «Артек» нылпи центрын «Большая перемена» огъяросси вожвылъяськонлэн ньылетӥ сезонэзлы йылпумъянъёс лэсьтӥзы. Удмуртиысь куинь дышетскисьёс вормисьёс пӧлы шедизы. Со сярысь элькун тӧролэн но кивалтэтлэн пресс-службазы ивортӥз. Вормисьёс пӧлы Ижкарысь Анна Носова, Сарапулысь Софья Белоусова но Глазкарысь Ольга Козлова шедизы. Озьы ик Ижысь. Сарапулысь но Воткаысь укмыс пиналъёс призёръёс луизы. Вормисьёс но призёръёс коньдонкузьым, со пӧлын дышетсконэз азьлаьтон понна, басьто. Со сяна, бадӟым классын дышетскисьёс пӧлын вормисьёслы вылӥ дышетсконние пырыкузы ватсаса баллъёс но Россиен тодматскон туръёсы ветлыны лоунлык чакламын. Озьы ик пиналъёсты дасясь дышетӥсьёсты пусъёзы.  «Образование» йӧскалык ӵектос улсын радъям ужрадлэн йылпумъян люкетаз Россилэн вань улосвылъёсысьтыз бадӟым кдллассъёсын дышетскись 1 сюрс 500 пиналъёс пыриськизы. Тодэ вайытом, 2022-тӥ арын «Большая перемена» вожвылъяськонын Удмуртиысь вить дышетскись вормиз. Тегъёс: пиналъёс вожвылъяськон Удмуртия  